Dikjarazzjoni Konġunta tal-Parlament Ewropew, il-Kunsill tal-Unjoni Ewropea u l-Kummissjoni Ewropea

Prijoritajiet Leġiżlattivi tal-UE għall-2023 u l-2024

(2022/C 491/01)

Id-determinazzjoni u l-kapaċità tal-Unjoni tagħna li taġixxi qed jiġu sfidati mill-aggressjoni brutali u mhux provokata tar-Russja kontra l-Ukrajna, ikkaratterizzata minn vjolenza xokkanti u evidenza dejjem akbar ta’ delitti tal-gwerra. L-effetti kollaterali tal-attakk tar-Russja fuq l-istil ta’ ħajja li għal żmien twil konna drajna ngħixu qed iwasslu biex iċ-ċittadini tagħna jħossuhom inqas stabbli llum, u inqas siguri u inqas kunfidenti għall-futur. Minkejja l-isforzi tar-Russja biex iddgħajjef u taqsam l-Unjoni, aħna nibqgħu magħqudin, determinati u impenjati bis-sħiħ biex nappoġġaw lill-Ukrajna u lill-poplu tagħha. L-isforzi tagħna ser jinkludu għajnuna militari u umanitarja, appoġġ politiku u finanzjarju, kif ukoll aċċess kontinwu tal-Ukreni għall-impjiegi, l-akkomodazzjoni, l-edukazzjoni, it-taħriġ u l-kura tas-saħħa tal-UE skont il-mekkaniżmu ta’ protezzjoni temporanja. Ser niffaċilitaw ukoll l-aċċess tal-Ukrajna għas-suq uniku u għaż-żona tar-roaming bla ħlas, u ser nappoġġaw ir-riabilitazzjoni u r-rikostruzzjoni tal-Ukrajna. Biex inżommu l-pressjoni ekonomika u ndgħajfu l-kapaċitajiet militari tar-Russja, ser niżguraw ukoll l-implimentazzjoni effettiva u kontinwa tas-sanzjonijiet kontra r-Russja. Ser nappoġġaw lill-Ukrajna u lill-Qorti Kriminali Internazzjonali fid-dokumentazzjoni u l-prosekuzzjoni ta’ delitti tal-gwerra possibbli, u ser nesploraw opzjonijiet sabiex tkun jista’ jiġi żgurat obbligu ta’ rendikont sħiħ. Il-konsegwenzi ta’ din l-aggressjoni qed jinħassu wkoll fil-viċinat immedjat tagħna, b’għadd kbir ta’ persuni spostati, u globalment, b’żieda drammatika fl-insigurtà tal-ikel.

Fil-mument meta għadna kif bdejna nirkupraw mill-pandemija u għaddejjin mit-trasformazzjoni radikali biex niġġieldu sfidi serji oħra bħall-kriżijiet tal-klima u tan-natura, iċ-ċittadini tagħna qed iħabbtu wiċċhom ma’ żieda drammatika fil-prezzijiet tal-elettriku u inflazzjoni li qed tiżdied. Aħna impenjati għal soluzzjonijiet komuni tal-UE biex nindirizzaw din il-kriżi tal-għoli tal-ħajja għaċ-ċittadini u n-negozji tagħna li ġiet aggravata mill-gwerra fl-Ukrajna. Wara l-Pjan REPowerEU, l-UE naqqset malajr id-dipendenza tagħha fuq l-importazzjoni tal-enerġija Russa billi tat spinta lis-sorsi alternattivi tal-enerġija, lill-iffrankar u lill-ħżin. L-użu tal-poter konġunt tagħna fis-suq, l-aċċellerazzjoni tat-tranżizzjoni doppja fis-settur tal-enerġija u r-riforma tad-disinn tas-suq tal-elettriku ser jipprovdulna soluzzjonijiet strutturali.

F’dan il-kuntest, ser tingħata prijorità qawwija biex tiġi żgurata s-sostenibbiltà tal-qafas finanzjarju pluriennali f’sitwazzjoni ġeopolitika u ekonomika ġdida. Ser naħdmu wkoll biex nintroduċu biżżejjed riżorsi proprji ġodda.

Aħna nilqgħu r-riżultati tal-Konferenza dwar il-Futur tal-Ewropa (1), li kienet esperiment inkoraġġanti u ta’ suċċess ta’ demokrazija deliberattiva. Biex jirrispondu għall-aspettattivi taċ-ċittadini, l-istituzzjonijiet ser ikomplu jiżguraw segwitu rapidu u effettiv għar-rakkomandazzjonijiet magħmula mill-Konferenza, kull waħda fl-isfera ta’ kompetenza tagħha. Ħafna proposti tal-Konferenza ġew riflessi fil-programm ta’ ħidma tal-Kummissjoni għall-2023 u aħna nimpenjaw ruħna b’mod konġunt li nagħtuhom attenzjoni mill-qrib.

B’din id-Dikjarazzjoni Konġunta, aħna nenfasizzaw il-proposti leġiżlattivi ewlenin (2) li għalihom it-tliet istituzzjonijiet tagħna ser jimpenjaw l-aħjar sforzi tagħhom. It-twettiq ta’ dawn il-prijoritajiet ser ikun saħansitra aktar importanti bil-ħsieb tal-elezzjonijiet Ewropej tal-2024, meta ċ-ċittadini ser jivvalutaw kif l-UE wieġbet għall-isfidi attwali tagħha. Dan jikkonċerna kemm il-proposti leġiżlattivi li diġà jinsabu f’idejn il-koleġiżlaturi, kif ukoll dawk li l-Kummissjoni Ewropea ser tkun ressqet sa tmiem l-2023. It-tliet istituzzjonijiet jaqblu li jagħtu l-ogħla prijorità fl-2023 u sa tmiem il-leġiżlatura fl-2024 lill-objettivi ta’ politika li ġejjin:

Barra minn hekk, lil hinn mill-ħidma skont il-proċedura leġiżlattiva ordinarja, niddikjaraw l-impenn tagħna:

Bħala l-Presidenti tal-Parlament Ewropew, tal-Kunsill u tal-Kummissjoni Ewropea, aħna nimpenjaw lill-istituzzjonijiet tagħna biex fl-2023 u l-2024 jaħdmu fuq dawn il-prijoritajiet komuni, iggwidati mill-prinċipji fundamentali ta’ fiduċja reċiproka, rispett, u spirtu kollaborattiv. Il-futur tal-Ewropa jinsab fil-kapaċità tagħha li tadatta b’ħeffa, fortitudni u għaqda.

Ser naħdmu flimkien ukoll biex niżguraw l-implimentazzjoni u l-infurzar xierqa tal-leġiżlazzjoni eżistenti u ser nimmonitorjaw mill-qrib l-implimentazzjoni f’waqtha u effettiva ta’ din id-Dikjarazzjoni Konġunta.

Съставено в Брюксел на петнадесети декември две хиляди двадесет и втора година.

Hecho en Bruselas, el quince de diciembre de dos mil veintidós.

V Bruselu dne patnáctého prosince dva tisíce dvacet dva.

Udfærdiget i Bruxelles den femtende december to tusind og toogtyve.

Geschehen zu Brüssel am fünfzehnten Dezember zweitausendzweiundzwanzig.

Kahe tuhande kahekümne teise aasta detsembrikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Δεκεμβρίου δύο χιλιάδες είκοσι δύο.

Done at Brussels on the fifteenth day of December in the year two thousand and twenty two.

Fait à Bruxelles, le quinze décembre deux mille vingt-deux.

Arna dhéanamh sa Bhruiséil, an cúigiú lá déag de mhí na Nollag sa bhliain dhá mhíle fiche a dó.

Sastavljeno u Bruxellesu petnaestog prosinca godine dvije tisuće dvadeset druge.

Fatto a Bruxelles, addì quindici dicembre duemilaventidue.

Briselē, divi tūkstoši divdesmit otrā gada piecpadsmitajā decembrī.

Priimta du tūkstančiai dvidešimt antrų metų gruodžio penkioliktą dieną Briuselyje.

Kelt Brüsszelben, a kétezer-huszonkettedik év december havának tizenötödik napján.

Magħmul fi Brussell, fil-ħmistax-il jum ta’ Diċembru fis-sena elfejn u tnejn u għoxrin.

Gedaan te Brussel, vijftien december tweeduizend tweeëntwintig.

Sporządzono w Brukseli dnia piętnastego grudnia roku dwa tysiące dwudziestego drugiego.

Feito em Bruxelas, em quinze de dezembro de dois mil e vinte e dois.

Întocmit la Bruxelles la cincisprezece decembrie două mii douăzeci și doi.

V Bruseli pätnásteho decembra dvetisícdvadsaťdva.

V Bruslju, petnajstega decembra dva tisoč dvaindvajset.

Tehty Brysselissä viidentenätoista päivänä joulukuuta vuonna kaksituhattakaksikymmentäkaksi.

Som skedde i Bryssel den femtonde december år tjugohundratjugotvå.